PolyAgent/wiki_georgian_en_parallel_20231101 huggingface dataset:
კურმანბეკ ბაკიევი

კურმანბეკ ბაკიევი (ყირგიზ.: Курманбек Сали уулу Бакиев; დ. 1 აგვისტო, 1949) — ყირგიზეთის პრეზიდენტი. ყირგიზეთის უზენაესმა საბჭომ ყაყაჩოების რევოლუციის პერიოდში გადაყენებული ასკარ აკაევის ნაცვლად დანიშნა პრეზიდენტის მოვალეობის შემსრულებლად 2005 წლის 24 მარტს. პრეზიდენტად მოსვლამდე იყო ყირგიზეთის სახალხო მოძრაობის ლიდერი. მისი ძირითადი მომხრეები არიან ქვეყნის სამხრეთში.
2010 წლის 15 აპრილს, სახელმწიფო გადატრიალების შემდეგ ოფიციალურად დატოვა პრეზიდენტის პოსტი და ემიგრაციაში წავიდა ოჯახთან ერთად.
სქოლიო
ყირგიზეთის პრეზიდენტები
დაბადებული 1 აგვისტო
დაბადებული 1949
ლიეტუვური ვიკიპედია

ლიეტუვური ვიკიპედია — ვიკიპედიის განყოფილება ლიეტუვურ ენაზე. თავისუფალი ღია ინტერნეტ-ენციკლოპედია. შეიქმნა 2003 წლის 20 თებერვალს. სტატიების მნიშვნელოვანი რაოდენობა მოგროვდა მხოლოდ 2004 წელს. 2005 წელს შეიცავდა 10 ათას სტატიას, ხოლო 2007 წელს — 50 ათასს. სტატიების 100 ათასიან ზღვარს ლიეტუვურმა ვიკიპედიამ 2010 წლის დასაწყისში მიაღწია. ამჟამად მოიცავს დაახლოებით 152 ათ. სტატიას. აქტიურ მომხარებელთა რიცხი რამდენიმე ასეულია.
რესურსები ინტერნეტში
ლიეტუვური ვიკიპედიის მთავარი გვერდი
ლიეტუვური ვიკიპედიის ისტორია
ლიეტუვური ვიკიპედიის მობილური ვერსია
ვიკიპედიები ენების მიხედვით
Boyz II Men

Boyz II Men — ამერიკული რიტმ-ენდ-ბლუზ/სოულ მუსიკალური ჯგუფი, რომელიც 1988 წელს კვინტეტის სახით ფილადელფიაში, პენსილვანია დაარსდა და დანარჩენ წევრებთან ერთად, მასში მარკ ნელსონიც შედიოდა. ჯგუფმა პოპულარობა 1990-იანი წლების დასაწყისში, კვარტეტის სახით მოიპოვა, რომლის წევრებიც იყვნენ ნეითან მორისი, მაიკლ მაკ-კერი, შოუნ სტოკმენი და უანია მორისი. ნელსონმა ჯგუფი პირველი ალბომის ჩაწერამდე დატოვა და სოლო კარიერა დაიწყო.
ჯგუფმა მსოფლიო მასშტაბით 60 მილიონზე მეტი დისკზე გაყიდა.
დისკოგრაფია
სტუდიური ალბომები
Cooleyhighharmony (1991)
Christmas Interpretations (1993)
II (1994)
Evolution (1997)
Nathan Michael Shawn Wanya (2000)
Full Circle (2002)
Throwback, Vol. 1 (2004)
The Remedy (2006)
Motown: A Journey Through Hitsville USA (2007)
Love (2009)
Twenty (2011)
Collide (2014)
Under the Streetlight (2017)
რესურსები ინტერნეტში
Boyz II Men – ოფიციალური საიტი
ლეიბლის გვერდი
Boyz2men.org
სქოლიო
გრემის ჯილდოს მფლობელები
ბოიბენდები
1988 წელს ჩამოყალიბებული ჯგუფები
ამერიკული რიტმ-ენდ-ბლუზ ჯგუფები
DVD

DVD (– ციფრული ვიდეო დისკი) — ოპტიკური დისკი, განკუთვნილი მედიის ფორმატის მონაცემთა შესანახად, რომელიც მოიცავს ვიდეოფილმებსაც, მაღალი ვიდეო და ხმის ხარისხით. გარეგნულად DVD ესმგავსება კომპაქტ დისკებს, ვინაიდან მათი ფიზიკური განზომილებები ერთნაირია (120 მმ ან ზოგიერთ მოდელში 80 მმ დიამეტრით), თუმცა ისინი სხვადასხვა ფორმატში კოდირდება და ამასთან ერთად, DVD-ს გაცილებით მაღალი ტევადობა აქვს.
რესურსები ინტერნეტში
ორმაგი შრის განმარტება
DVD - ხშირად დასმული კითხვები
YouTube: 1997 წელს Toshiba-ს მიერ წარდგენილი DVD დემო დისკი
DVD
ვიდეოს შენახვა
ინფორმაციის შენახვის საშუალებები
კომპიუტერული ტექნოლოგიები
ლებედინის რაიონი

ლებედინის რაიონი — რაიონი უკრაინაში, სუმის ოლქში. მისი ფართობია 1 700 კმ². 2016 წლის აღწერის მონაცემებით რაიონის მოსახლეობა 19 758 ადამიანს შეადგენდა, ხოლო სიმჭიდროვე 11,6 კაცს კმ²-ზე. ლებედინის რაიონის ადმინისტრაციული ცენტრია ქალაქი ლებედინი.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
სუმის ოლქის რაიონები
სტენ სტენსენ ბლიხერი

სტენ სტენსენ ბლიხერი (დ. 11 ოქტომბერი, 1782, ვიუმი — გ. 26 მარტი, 1848, ტორნინგი) — დანიელი მწერალი. ავტორია ნოველებისა, რომელთა სიუჟეტს იუტლანდიის ისტორიიდან ან თანამედროვეობიდან იღებდა
(„ყაჩაღების სახლი“, 1827; „პასტორი ვეილბიუში“, 1829 და სხვ.). ნაწილი მისი ნაწარმოებებისა დაწერილია იუტლანდიურ დიალექტზე („სართავი სახელოსნო“, 1842). სტენ ბლიხერი პირველმა დაამკვიდრა ნოველის ჟანრი დანიურ ლიტერატურაში; გავლენა მოახდინა ი. ოკიერზე, ი. სკიოლბორგზე, მ. ანდერსენ-ნექსეზე.
ლიტერატურა
სქოლიო
დანიელი მწერლები
ჭანდარი (ახალგორის მუნიციპალიტეტი)

ჭანდარი (ახალგორის მუნიციპალიტეტი)
ჭანდარი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (გდუს თემი). მდებარეობს ალევის ქედის დასავლეთ კალთაზე, მდინარე ალეურის (ქსნის მარცხენა შენაკადი) ხეობაში, ზღვის დონიდან 1310 მ, ახალგორიდან 18კმ. 2002 წლის აღწერის მონაცემებით სოფელში ცხოვრობს 2 ადამიანი.
ახალგორის რაიონი 2008 წლის აგვისტოდან ოკუპირებულია რუსეთის ჯარების მიერ.
ლიტერატურა
სქოლიო
გდუს თემის სოფლები
Ian Anderson Plays the Orchestral Jethro Tull

Ian Anderson Plays the Orchestral Jethro Tull is a live album and DVD by Jethro Tull frontman
Ian Anderson, featuring the Neue Philharmonie Frankfurt, conducted by John O'Hara. The DVD was recorded at the Rosengarten in Mannheim on 8 December 2004.
The concert was part of a series of the same name. Anderson, O'Hara, and the orchestra toured Europe and the United States throughout 2004 and 2006.
Track listing
Note: track layout and timings for the double CD. The DVD contains the same songs in the same order, however the durations vary slightly.
Disc one
"Eurology" (Instrumental) – 3:30
"Calliandra Shade (The Cappuccino Song)" – 5:42
"Skating Away on the Thin Ice of the New Day" – 4:03
"Up the Pool" – 3:22
"We Five Kings" (Instrumental) – 3:32
"Life Is a Long Song" – 3:34
"In the Grip of Stronger Stuff" (Instrumental) – 3:02
"Wond'ring Aloud" – 2:11
"Griminelli's Lament" (Instrumental) – 3:10
"Cheap Day Return" – 1:27
"Mother Goose" – 5:46
"Bourée" (Instrumental) (J. S. Bach arr. Jethro Tull)" – 5:17
"Boris Dancing" (Instrumental) – 3:31
"Living in the Past" – 4:48
Disc two
"Pavane" (Instrumental) – 4:37
"Aqualung" – 10:24
"God Rest Ye Merry Gentlemen" (Instrumental) – 4:58
"My God" – 8:52
"Budapest" – 14:04
"Locomotive Breath" – 6:42
DVD only
Interview Ian Anderson - 48:00
Interview Fritz Rau - 7:00
Interview participants - 9:00
Credits
Ian Anderson - flute, bamboo flute, acoustic guitar, vocals
Florian Opahle - acoustic and electric guitar
David Goodier - bass guitar, glockenspiel
John O'Hara - keyboards, accordion
James Duncan - drums, percussion
Neue Philharmonie Frankfurt : Conducted by John O'Hara
Solo
Kathrin Troester - flute
Astrid Cienia - oboe
Sibylle Wähnert - bassoon
See also
A Classic Case
Jethro Tull - The String Quartets
Living with the Past
Nothing Is Easy: Live at the Isle of Wight 1970
Notes
U.S. CD and DVD released October 4, 2005
References
External links
Ian Anderson Plays the Orchestral Jethro Tull at Allmovie
Ian's thoughts on Orchestral Concerts
Progressive Archives
Album Review by David Randall
DVD review by David Randall
avreview.com
Florian Opahle
Concert films
Ian Anderson albums
2005 live albums
Albums produced by Ian Anderson
Orchestral music
Jethro Tull (band)
ფლორიანი

ფლორიანი — ქალაქი და მუნიციპალიტეტი კოლუმბიაში, სანტანდერის დეპარტამენტში. მდებარეობს ზღვის დონიდან 1.538 მეტრზე. 2005 წლის მონაცემებით, მოსახლეობა 6 273 ადამიანს შეადგენდა, სიმჭიდროვე 32.84 ადამიანი კმ²-ზე. ფართობი 191 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
სანტანდერის დეპარტამენტის მუნიციპალიტეტები და ქალაქები
დეფლაცია (გეომორფოლოგია)

დეფლაცია (გეომორფოლოგია)
დეფლაცია (გვიანდ. ლათ. deflatio - გამოქარვა) — ქარის მიერ ნაშალი მასალის განიავება. დეფლაცია განსაკუთრებით ძლიერია უდაბნოში, სადაც ფიზიკურ გამოფიტვასთან ერთად წარმოქმნის რელიეფის ეოლურ ფორმებს.
ნოტიო კლიმატის პირობებში დეფლაცია მდინარეების ტერასებზე ადგილ-ადგილ ქმნის გამოქარვის ქვაბულებს.
იხილეთ აგრეთვე
გამოფიტვა
ეოლური ნალექები
ლიტერატურა
ფიზიკური გეოგრაფია
გეომორფოლოგია
ოთარ გრიგოლია

ოთარ გრიგოლია (დ. 22 ოქტომბერი, 1985, თბილისი) — ქართველი ეკონომისტი და პოლიტიკოსი, თბილისის საკრებულოს ორგზის წევრი (2017,2021).
ბიოგრაფია
ოთარ გრიგოლია დაიბადა 1985 წლის 22 ოქტომბერს. 2004–2008 წლებში სწავლობდა ივანე ჯავახიშვილის სახელობის თბილისის სახელმწიფო უნივერსიტეტში, ეკონომიკისა და ბიზნესის ფაკულტეტზე, ხოლო 2014–2016 წლებში კავკასიის უნივერსიტეტის, ივ ჯავახიშვილის სახელობის თბილისის სახელმწიფო უნივერსიტეტის, ქართულ ამერიკული უნივერსიტეტის და ტემპუსის საერთო სამაგისტრო პროგრამაზე შრომითი ურთიერთობებისა და ევროინტეგრაციის მიმართულებით.
კარიერა
2016–2017 წლებში იყო საერთაშორისო ორგანიზაცია „სოლიდარობის ცენტრის“ მკვლევარი და პროექტების ხემლძღვანელი. 2013 წლიდან დღემდე „საქართველოს პროგრესული ფორუმის“ პროექტ „პროგრესული იდეების სკოლის“ დამფუძნებელი, პროექტის ხელმძღვანელი. 2012–2013 წლებში იყო ტელეკომპანია მეცხრე არხის დილის გადაცემის წამყვანი და პროდიუსერი. 2011 წელს დევიდ ლინჩის საერთაშორისო საქველმოქმედო ორგანიზაციის აღმასრულებელი დირექტორი, ხოლო 2010 წელს ა.ო „საზოგადოება სოციალური თანასწორობისთვის“ პროექტი დევნილების რესოციალიზაციის პროექტის მენეჯერი. 2017–2021 წლებში იყო ქალაქ თბილისის მე-6 მოწვევის საკრებულოს წევრი (გლდანის კენტი მიკრორაიონების მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 2017–2019 წლებში იყო საკრებულოს ეკონომიკური განვითარების, საინვესტიციო პოლიტიკისა და საერთაშორისო ურთიერთობების კომისიის თავმჯდომარე, 2019–2020 წლებში — ქონების მართვისა და საფინანსო-საბიუჯეტო კომისიის თავმჯდომარე, ხოლო 2020–2021 წლებში — ფრაქციის „ქართული ოცნება — დემოკრატიული საქართველო“ თავმჯდომარე. 2021 წლიდან არის ქალაქ თბილისის მე-7 მოწვევის საკრებულოს წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. არის ფრაქციის „ქართული ოცნება — დემოკრატიული საქართველო“ თავმჯდომარე.
რესურსები ინტერნეტში
ოთარ გრიგოლია — თბილისის საკრებულოს საიტი (VII მოწვევა)
ოთარ გრიგოლია — თბილისის საკრებულოს საიტი (VI მოწვევა)
ქართველი ეკონომისტები
დაბადებული 1985
ვარიანის ღვთისმშობლის ეკლესია

ვარიანის ღვთისმშობლის ეკლესია – ეკლესია გორის მუნიციპალიტეტის სოფელ ვარიანის ცენტრში. წარწერის თანახმად აგებულია 1835 წელს.
ეკლესია დარბაზულია (13,9 X 7,5 მ), ნაგებია რიყის ქვითა და აგურით. შესასვლელი სამხრეთიდანაა. ნახევარწრიულ აფსიდის ღერძზე შიგნიდან თაღოვანი, გარედან სწორკუთხა სარკმელია. სარკმლის მარცხენა მხარეს ორი სწორკუთხა საშუალო ზომის, ხოლო მარჯვენა მხარეს ერთი სწორკუთხა მაღალი ნიშია. შიგნიდან თაღოვანი, გარედან სწორკუთხა ორ-ორი სარკმელი სამხრეთ და დასავლეთ კედლებშიცაა. დარბაზის გრძივი კედლების აღმოსავლეთ მონაკვეთში მდებარე სარკმლების ქვემოთ თითო შეისრული ნიშია. ამ ნიშებსა და მხრებს შორის შელესილობით გამოყვანილია თითო ხატის ჩასასმელი. გრძივ კედლებზე პილასტრებია, რომლებსაც ეყრდნობა ნახევარწრიული კამარის საბჯენი თაღები. შენობის დასავლეთ მონაკვეთში გამართულია ხის პატრონიკე. პატრონიკეში ასასვლელი კიბე დატანებულია დასავლეთ კედელში. ეკლესია შიგნიდან და გარედან შელესილია. სამხრეთ ფასადზე თაღოვანი შესასვლელი ჩასმულია სწორკუთხა შეღრმავებაში და დასრულებულია სამსაფეხურიანი აგურის ფრიზით. შესასვლელის ზემოთ აგურის წყობით გამოყვანილია შეღრმავებული ჯვარი. ამ ჯვარსა და შესასვლელს შორის ქვიშაქვაზე ამოკვეთილია სამშენებლო წარწერა. ფასადებზე სარკმლები დასრულებულია ფრონტონებით. აღმოსავლეთ სარკმლის ფრონტონზე გამოსახულია ჯვარი. ეკლესიის სახურავზე, დასავლეთით დგას ოთხივე მხარეს თაღებით გახსნილი აგურის პატარა სამრეკლო, რომელსაც აგურის პირამიდული სახურავი აქვს.
ლიტერატურა
საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
გორის მუნიციპალიტეტის ტაძრები
ღვთისმშობლის სახელობის ეკლესიები
პეტარ კრეშემირ IV

პეტარ კრეშემირ IV (გ. 1074) — ხორვატიის მეფე 1059-1074 წლებში. მისი მეფობის დროს ხორვატიის სამეფომ თავისი ძლიერების პიკს მიაღწია.
პეტარ კრეშემირ IV ტახტზე ავიდა მამის გარდაცვალების შემდეგ. მან გააგრძელა მამის პოლიტიკა ეკონომიკური რეფორმების თვალსაზრისით და ერთ სამეფოში გააერთიანა მთელ ხორვატული მიწა-წყალი.
ნორმანების ლაშქრობის დროს მეფე პეტარ კრეშემირი ტყვედ ჩავარდა. გარდაიცვალა ტყვეობაში. 1075 წელს დაკრძალეს სამეფო განსასვენებელში სოლინში. მისი საფლავი მოგვიანებით გაანადგურეს ოსმალებმა.
რესურსები ინტერნეტში
Povijest Hrvatske I. (R. Horvat)/Petar Krešimir
A romantic portrait of Kresimir.
Map of Kingdom of Croatia during Kresimir IV.
ხორვატიის მეფეები
ტრპიმიროვიჩები
დემანტოიდი

დემანტოიდი (ალმასი და მსგავსი) — გამჭვირვალე მწვანე ან მომწვანო-მოყვითალო ფერის ანდრადიტის საიუველირო ნაირგვაროვნება. ძალიან იშვიათია. ქიმიური ფორმულა: Ca3Fe2(SiO4)3.
შემადგენლობა
დემანტოიდის შეფერილობა გამოწვეულია რკინისა და ქრომის მინაერთებით. ხოლო დემანტოიდის ყვითელი ფერი ტიტანის შეერთების მიზეზია. მის წახნაგებზე შუქის თამაში მსგავსია ალმასისა, ხელოვნური განათება ოპტიკურ ეფექტს აორმაგებს. გვხვდება დემანტოიდები „კატის თვალის“ ეფექტით, რაც ბოჭკოვანი ჩანართების შედეგია. არსებობს ასევე ოქროს „ნაპერწკლებით“.
დემანტოიდის მაქსიმალური მოპოვება დაიწყო 1913 წელს და 104 კგ შეადგინა. საიუველირო ხარისხის კრისტალებიდან 5 მმ-ზე მეტი ძალიან ცოტა აღმოჩნდა, ხოლო 10 მმ-იანი კრისტალები დღემდე უნიკალურად ითვლება. დემანტოიდის ყველაზე დიდი კრისტალის ზომაა: 252,5 და 149,0 კარატი.
ისტორია
დემანტოიდი პირველად აღმოაჩინეს 1874 (1853?) რუსეთის ტერიტორიაზე, ცენტრალურ ურალში, მდინარე ბობროვკის სანაპიროზე, ეკატერინბურგის შორიახლოს, სოფელ პოლდნევაიაში და აქედან წამოვიდა მისი ალტერნატიული სახელწოდებები: „ბობროვკის ძოწი“, „ურალის ზურმუხტი“ და „ურალის ქრიზოლითი“. მოგვიანებით დემანტოიდის მოპოვება დაიწყეს კამჩატკაზეც. 1990 წელს ნამიბიაში აღმოაჩინეს დემანტოიდის საბადო.
ძვირფასი თვლები
Aenictus luteus

Aenictus luteus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Aenictus-ს გვარიდან. მიეკუთვნება Dorylinae-ს ქვეოჯახს..
სქოლიო
Aenictus
იოზერ ჰურმაჯი

იოზერ ჰურმაჯი — თურქი ფეხბურთელი რომელიც „ქასიმფაშას“ ღირსებას იცავს.
სქოლიო
თურქი ფეხბურთელები
დაბადებული 1986
ქასიმფაშას ფეხბურთელები
ფენერბაჰჩეს ფეხბურთელები
ალფრედო ხანი

ალფრედო ხანი
ალფრედო ხან ჰარტმანი (დ. 8 ოქტომბერი, 1867, კარაკასი — გ. 12 ივლისი, 1940, კარაკასი) — ვენესუელელი ინჟინერი, ბოტანიკოსი და გეოგრაფი. მკვლევარი და ალპინისტი. ისტორიის მეცნიერებათა აკადემიის წევრი. ვენესუელის უმაღლესი ჯილდოს განთავისუფლების ორდენის მფლობელი. მისი სახელობისაა სიღრუე — ალფრედო იანის მღვიმე. 1911 წელს იგი გახდა პირველი ადამიანი, რომელმაც დაიპყრო ჰუმბოლდტის პიკი.
ალფრედო ხანი დაიბადა 1867 წლის 8 ოქტომბერს, ქალაქ კარაკასში. 1876 წელს ქალაქ ჰანოვერში მიაბარეს, სადაც სწავლა დაიწყო საშუალო სკოლაში. შემდგომ სწავლა განაგრძო ტორგაუში, სადაც მიიღო სამხედრო მომზადება. სწავლის გასაგრძელებლად 1882 წელს ბერლინში გადავიდა, თუმცა ამავდროულად დროდადრო ჰანოვერშიც ბრუნდებოდა. ოჯახური მიზეზების გამო კარაკასში დაბრუნდა და სწავლა დაიწყო ვენესუელის ცენრტალურ უნივერსიტეტში, სადაც ადოლფ ერნსტის ხელმძღვანელობით დაეუფლა საბუნებისმეტყველო დარგებს. 1891 წელს იგი დაქორწინდა. წყვილს ათი შვილი ჰყავდა. 1886 წელს სწავლა დაამთავრა, რის შემდეგ მემანქანის დამხმარედ დაიწყო მუშაობა სარკინიგზო მშენებლობაზე. მონაწილეობდა რკინიგზის მშენებლობაში — კარაკასი–ვალენსია. ააშენა კარაკასიდან ელ-ხუნგუიტოსკენ მიმავალი გზატკეცილი.
როგორც გეოგრაფი იკვლევდა ვალენსიის ტბის ფიზიკურ-გეოგრაფიულ პირობებს (სიმაღლე, ნაპირები, აუზი და სხვ.).
აღწერა ტბის ირგვლის აღმართული მთების სიმაღლეები. იკვლევდა ვენესუელის ბოტანიკურ საკითხებსაც (კლასიფიკაციასა და სხვ.).
ალფრედო ხანი იყო ვენესუელის საბუნებისმეტყველო მეცნიერებათა საზოგადოების ერთ-ერთი ფუძემდებელი და მისი პრეზიდენტი 1935-1937 წლებში.
ჰამბურგის უნივერსიტეტში მიანიჭეს დოქტორის საპატიო წოდება და ასევე ბერლინის გეოგრაფიული საზოგადოების მედალი.
მირანდას შტატში მკვლევარის სახელს ატარებს მღვიმე, რომელიც ვენესუელის უდიდეს მღვიმეებს შორის მეექვსე ადგილზეა.
რესურსები ინტერნეტში
ალფრედო ხანის შესახებ
სქოლიო
ვენესუელელი გეოგრაფები
ვენესუელელი ბოტანიკოსები
ვენესუელელი ინჟინრები
Merkys

Merkys
The Merkys is a river in southern Lithuania and northern Belarus. It flows for through Belarus, along the Belarusian–Lithuanian border, and through Lithuania before joining the Nemunas near Merkinė.
Merkys is mostly fed by underground streams and therefore is cooler during summers and has smaller fluctuations in water level than other rivers in Lithuania. Near Žagarinė (before its mouth) the Merkys is connected with Lake Papys by a canal. The Vokė originates from this lake and consumes most of the Merkys' water. Before the canal average discharge of the Merkys is and below it only . At the end of the 19th century the drainage basin of the Merkys grew by some as its tributary Ūla overtook some of the Kotra's watershed area.
The Merkys is a popular destination among water tourism enthusiasts as part of it belongs to the Dzūkija National Park and it flows into the Neman near the historical site of Merkinė. Archaeological findings show that people inhabited the area as early as the Mesolithic period. The Merkys is known for its diverse fauna, being declared a reservoir for trout in 1974.
Name
The name of the river, Merkys, originate from merkti, an appellative word in the Lithuanian language meaning to soak.
References
Rivers of Grodno Region
Rivers of Lithuania
International rivers of Europe
Rivers of Belarus
BMW M5

BMW M5
ბმვ M5 (BMW M5) — მაღალტექნოლოგიური ავტომანქანა, რომელიც შემუშავებულია მსხვილი გერმანული საავტომობილო კომპანია BMW-ს მიერ. წარმოადგენს BMW 5 სერიის სპორტ სედანს. პირველად BMW M5 წარმოდგენილი იყო ამსტერდამის ავტოსალონში 1984 წელს, რომელიც ხელით იყო აწყობილი და რომელიც იყენებდა 535i შასისა და მოდიფიცირებულ BMW M1-ის ძრავას. BMW M5 შემოღების მომენტიდან მსოფლიოს ყველაზე სწრაფ სედანად ითვლებოდა.
მიუხედავად Mercedes-AMG და Audi quattro GmbH BMW M5 ითვლება ერთ-ერთ ყველაზე ცნობილ სპორტულ სედანად.
ყველაფერი დაიწყო ექსტრაორდინარული სპორტული ავტომანქანის შექმნის იდეით.
1970-იანი წლების ბოლოს შემუშავებულ იქნა BMW M, რომელსაც ჰქონდა ექვსცილინდრიანი 3.5 ლიტრის მოცულობის ძრავა. 1980-იან წლებში BMW აღნიშნული კონცეფცია გადაიყვანა სერიულ წარმოებაში. ასე დაიბადა — M5.
E28 M5 (1985–1988)
პირველი BMW M5-ის (რომელიც დაფუძნებული იყო E28 5 სერიის ბაზაზე) დებიუტი შედგა ამსტერდამის ავტოსალონში 1984 წლის თებერვალში. შეადგენდა ოთხკარებიან სედანის კატეგორიას, სპორტული ავტომობილის საერთო წარმოებით. იყენებდა 535i შასისა და მოდიფიცირებულ BMW M1-ის ძრავს. იწონიდა 1,550 კგ-ს. E28 M5 შემოღების მომენტიდან მსოფლიოს ყველაზე სწრაფ სედანად ითვლებოდა. გამოუშვეს ოთხ სხვადასხვა ვერსიაში. გამოდიოდა 1985–1988 წლებში. სულ გამოუშვეს 2,191 ცალი. საბოლოოდ E28 M5 შეცვალა E34 M5-მა.
E34 M5 (1989–1995)
BMW E34 M5 3.6 ლიტრიანი ძრავით პირველად წარადგინეს ფრანკფურტის ავტოსალონში 1988 წლის სექტემბერში. გამოიმუშავებს 311 ცხენის ძალას. 1991 წელს წარადგინეს იმავე მოდელი 3.8 ლიტრიანი ძრავით. М5 E34 ყველა მოდელს აწყობდნენ გერმანიის პატარა ქალაქ გარჰინგში. გამოიმუშავებს 340 ცხენის ძალას. საბოლოოდ BMW E34 M5 შეცვალა E39 M5-მა.
E39 M5 (1998–2003)
BMW E39 M5 წარმოდგენილი იქნა 1998 წელს ჟენევის ავტოსალონში. წინამორბედებისაგან განსხვავებით, E39 M5 ააწყვეს ჩვეულებრივ საწარმოო ხაზზე გერმანიის ქალაქ დინგოლფინგის ქარხანაში. აღჭურვილია 4.9 ლიტრიანი V8 BMW S62 ძრავით. გამოიმუშავებს 400 ცხენის ძალას. საბოლოოდ, E39 M5 შეცვალა E60 M5-მა.
E60 M5 (2005–2010)
BMW E60 M5-ის წარმოება დაიწყო 2005 წლიდან. აღჭურვილია 5.0 ლიტრიანი V10 BMW S85B50 ძრავით. გამოიმუშავებს 507 ცხენის ძალას. M5 E60-ს აქვს 7 სიჩქარიანი SMGIII
გადაცემათა კოლოფი და მხოლოდ ამერიკისთვის იწარმოებოდა 6 სიჩქარიანი მექანიკური გადაცემათა კოლოფით. ააწყვეს გერმანიის ქალაქ დინგოლფინგში. ამ მოდელის წარმოება გაგრძელდა 2010 წლამდე, როდესაც იგი შეცვალა F10 M5-მა.
F10 M5 (2011–2016)
BMW F10 M5 წარმოდგენილი იქნა ფრანკფურტის ავტოსალონში 2011 წელს. ააწყვეს გერმანიის ქალაქ დინგოლფინგში. აღჭურვილია 4.4 ლიტრიანი V8 ძრავით.
F90 M5 (2017 -)
BMW F90 M5 შეიქმნა BMW M5 G30-ის ბაზაზე და პირველად საჯაროდ გამოჩნდა ფრანკფურტის ავტოსალონზე 2017 წლის სექტემბერში. BMW F90 M5-ის აჩქაქრება 0-დან 100 (კმ/სთ) კილომეტრამდე საათში სრულიად გაჩერებული მგომარეობიდან შეაგენს 3.4 წამს, ხოლო 0-დან 200 (კმ/სთ) კილომეტრამდე სააათში 11.1 წამს.
რეკორდები
BMW F90 M5 არის ორი გინესის რეკორდის მფლობელი: უწყვეტი დრიფთი ავტომობილით, რომელიც შეადგენს 374.17 კილომეტრს, რითაც მან დაამსხვრია წინამორბედი რეკორდი, რომელიც შეადგენდა 144.126 კილომეტრს და წყვილში დრიფტი ორი ავტომობილით, რომელიც შეადგენს 79.26 კილომეტრს.
გალერეა
იხილეთ აგრეთვე
BMW
BMW M
BMW 5
რესურსები ინტერნეტში
BMW M5 BMW M5 ოფიციალური ვებ-გვერდი
Autobild Gebrauchtwagentest
სქოლიო
BMW-ს ავტომობილები
დავით ონოფრიშვილი

დავით ონოფრიშვილი (დ. 8 იანვარი, 1961, თბილისი ) — ქართველი გეოგრაფი, ეკონომისტი, თანამდებობის პირი, მეცნიერი. ეკონომიკურ მეცნიერებათა დოქტორი, საქართველოს ფინანსთა მინისტრი 1999-2000 წლებში.
ბიოგრაფია
ონოფრიშვილი სწავლობდა თბილისის პირველ ექსპერიმენტულ და 102-ე საშუალო სკოლებში. 1984 წელს მან დაამთავრა თბილისის სახელმწიფო უნივერსიტეტი ეკონომიკური და სოციალური გეოგრაფიის სპეციალობით. 1991 წელს დაამთავრა მოსკოვის სახალხო მეურნეობის პროგნოზირების ინსტიტუტის ასპირანტურა. 1994 წელს დაამთავრა კოლუმბიის უნივერსიტეტის საერთაშორისო და საზოგადოებრივი სკოლის (SIPA) მაგისტრატურა ეკონომიკური პოლიტიკის მართვის სპეციალობით.
1984-1991 წლების მანძილზე ეწეოდა სამეცნიერო და პედაგოგიურ საქმიანობას. 1992-1993 წლებში მუშაობდა ფინანსთა სამინისტროსა და საქართველოს მინისტრთა კაბინეტში. 1994-1995 წლებში ონოფრიშვილი მუშაობდა მსოფ­ლიო ბან­კის ექ­სპერ­ტ-­კონ­სტულ­ტანტად საქართველოს სოფლის მეურნეობის განვითარების და წაგებიან საწარმოთა რესტრუქტურიზაციისა და პრივატიზაციის პროექტებზე.
1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. იყოეკონომიკური პოლიტიკის და რეფორმების კომიტეტის თავმჯდომარე. 1999-2000 წლებში ონოფრიშვილი იყო საქართველოს ფინანსთა მინისტრი იყო. იმავდროულად იყო ეროვნული უშიშროების საბჭოს წევრი.
2000-2002 წლებში ონოფრიშვილი არასამთავრობო სექტორში მუშაობდა, იყო საერთაშორისო სავალუტო ფონდის ექსპერტი ფისკალურ საკითხებში. 2003 წელს გახდა ვანდერბილთის უნივერსიტეტის (ნეშვილი) ასოცირებული პროფესორი. 2004-2005 წლებში იყო საქართველოს რკინიგზის დირექტორთა საბჭოს თავმჯდომარე.
2009 წლიდან არის თავისუფალი დემოკრატების ეკონომიკური საბჭოს თავმჯდომარე. 2012-2016 წლებში იყო საქართველოს მე-8 მოწვევის პარლამენტის წევრი (კასპის მაჟორიტარი), საარჩევნო ბლოკი „ბიძინა ივანიშვილი - ქართული ოცნება“.
რესურსები ინტერნეტში
დაბადებული 8 იანვარი
დაბადებული 1961
ქართველი ეკონომისტები
საქართველოს ფინანსთა მინისტრები
საქართველოს IV მოწვევის პარლამენტის წევრები
საქართველოს VIII მოწვევის პარლამენტის წევრები
თბილისის სახელმწიფო უნივერსიტეტის კურსდამთავრებულები
თბილისში დაბადებულები
დავით
აქსაის XIX საუკუნის საფოსტო სადგური

აქსაის XIX საუკუნის საფოსტო სადგური — არქიტექტურული კომპლექსი, მუზეუმი ქალაქ აქსაიში, როსტოვის ოლქი, რუსეთის ფედერაცია. შედის აქსაის სამხედრო-ისტორიული მუზეუმის შემადგენლობაში. მუზეუმი თანამშროლობს ქალაქის საგანმანათლებლო დაწესებულებებთან და ორგანიზაციებთან. დამთვალიერებლებისათვის კითხულობენ ლექციებს ქალაქისა და დონის მხარის ისტორიის შესახებ, იმართება ექსკურსიები და სხვადასხვა ღონისძიებები.
ისტორია
საფოსტო სადგური - ეს არის არქიტექტურული კომპლექსი, რომელიც შედგება, როგორც საცხოვრებელი, ისე სამეურნეო ნაგებობებისაგან. მდებარეობს ქალაქ აქსაის ცენტრში მდინარე დონის ახლოს. მუზეუმი მუშაობს 1992 წლიდან და გააჩნია რამდენიმე მუდმივი გამოფენა. მუზეუმის შიდა ხედი მოგვაგონებს XIX საუკუნის ტიპურ საფოსტო სადგურს.
მუზემის ტერიტორიაზე მდებარეობს:
ფოსტის მეთვალყურის სახლი,
სასტუმროს შენობა,
ჭა,
ეტლების სარდაფი,
ფანჩატური დასვენებისათვის.
სადგური არის რუსეთის ფედერაციის კულტურული მემკვდრეობის ძეგლი. აქსაის საფოსტო სადგურში სხვადასხვა დროს იმყოფებოდნენ ალექსანდრე პუშკინი, მიხეილ ლერმონტოვი, ალექსანდრე გრიბოედოვი, ლევ ტოლსტოი, პეტრე ჩაიკოვსკი, ნიკოლოზ რაევსკი და ძლიერი დეკაბრისტები.
მუზეუმის ცენტრალური გამოფენა „აქსაის ფოსტა“ ექსკურსანტებს აცნობს ქალაქის ფოსტის ისტორიას. ფოსტა აქ მუშაობდა XVIII საუკუნიდან და თანამედროვე ავტოსადგურის პროტოტიპი იყო. აქ მუდმივად შეეძლოთ ეტლების მიღება.
მუზეუმის ტერიტორიაზე მუშაობს მუდმივი გამოფენები:
გამოფენა „აქსაის უძველესი წყაროები“, რომელშიც წარმოდგენილია მცენარეებისა და ცხოველების უძველესი ნაშთები, ასევე ქვის, ბრინჯაოსა და რკინის ხანებისა შუა საუკუნეების არქეოლოგიური ნივთები, რომლებიც აღმოჩენილია მდინარე აქსაის ხეობაში.
ეტლების სარდაფის შენობაში წარმოდგენილია XIX საუკუნის დასასრულისა და XX საუკუნის დასაწყისის ტრანსპორტის სახეები - ეტლები, ფაეტონები და მარხილები.
ყოველი წლის ივნისი პირველ შაბათს საფოსტო სადგურში იმართება „პუშკინის დღესასწაული“ 1820 და 1829 წლებში აქსაის საფოსტო სადგურში ალექსანდრე პუშკინის სტუმრობის აღსანიშნავად.
1941-1943 წლებში სტანიცა აქსაი ორჯერ დაიპყრეს გერმანელმა ოკუპანტებმა. აქ გაიმართა სასტიკი ბრძოლები. 1942 წელს 485-ე საარტილერიო პოლკის მე-3-ე საზენიტო დივიზიონმა მოახდინა მოსახლეობის ევაკუაცია მდინარე დონის საშუალებით. 1985 წელს ამ მოვლენის აღსანიშნავად მუზეუმის შესასვლელთან გაიხსნა ძეგლი „გადაკვეთა“, რომელიც წარმოადგენს სატვირთო მანქანას დაქანებულ კვარცხლბეკზე მდგომს. მანქანასთან ახლოს კვარცხლბეკზე დგას საზენიტო იარაღი.
იხილეთ აგრეთვე
აქსაის სამხედრო-ისტორიული მუზეუმი
აქსაის საბაჟო საგუშაგო
ნიკოლაი გულაევის სახელობის სამხედრო-ისტორიული კომპლექსი
რესურსები ინტერნეტში
Туризм в Донском крае
История образования Аксайского района
Аксайский музей «Почтовая станция XIX века»
სქოლიო
როსტოვის ოლქის მუზეუმები